Jelaskan Persiapan pertahanan dari Manyarahnya Japang dalam bahasa banjar

Mahadapi kamungkinan sarangan buhan Sekutu ka pulau-pulau panting Japang nang dimulai matan Kyushu, Jurnal Parang Markas Ganal Kakaisaran manyimpulakan, Kami kada kawa lagi mamimpin parang nang sadikit haja haraapnnya gasan manang. Sabubutingannya jalan nang tasisa lain pada mangorbanakan nyawa saratus juta jiwa rakyat Japang gasan bom hidup sakira musuh hilang samangat juangnya.

Sawagai usaha darurat nang pahabisan gasan maampihakan garak maju Sakutu, Komando Tartinggi Kakaisaran Japang marancana'akan partahanan Kyushu sahabis-habisnya. Usaha nang dingarani lawan dengan sandi Operasi Ketsu-Go  ngini dimaksudakan sawagai paubahan strategi nang radikal. Balain matan sistim partahanan balapis nang kaya nang dipakai haratan mainvasi Peleliu, Iwo Jima, wan Okinawa, amun nang ini samunyaan ditaruhakan di pantai. Sabalum pasukan wan parlangkapan didaratakan transpor amfibi di pantai, buhannya pacangan disarang ulih 3.000 pasawat kamikaze.

Amun strategi ngini kada kawa maundurukan Sakutu, Japang pacangan mangaluarakan 3.500 pesawat kamikaze lawan tambahan kainanya 5.000 kapal bunuh diri Shin'yō nang dilangkapi kapal-kapal parusak wan kapal-kapal salam nang masih tasisa—sampai kapal pahabisan nang masih kawa digarakakan—gasan menghancurkan Sekutu. Amun Sakutu manang dalam partampuran di pantai wan kawa mandarat di Kyushu, pacangan tasisa 3.000 pasawat gasan mampartahankan pulau-pulau Japang nang lain. Biar nang kaya ngitu, Kyushu pacangan dipartahankan "waja sampai kaputing". Strategi maulah partahanan pahabisan di Kyushu didasarakan lawan parkiraan bahwa Uni Soviet pacangan tatap manjaga netralitas.

Sapalihan guha ditabuk parak Nagano di Honshu. Guha-guha nang ngarani Markas Ganal Kakaisaran Bawah Tanah Matsushiro ngitu pacangan dijadiakan Markas Angkatan Darat pas kaina tajadi invasi Sakutu lawan rumah balindung gasan Kaisar Japang wan kulanya.